**Канспект занятка па адукацыйнай галіне “Развіццё маўлення і культура маўленчых зносін” для дзяцей 6-7 гадоў**

**Тэма: “Вясна”**

**Праграмныя задачы:** фармiраваць уменне ствараць выказванні, самастойныя па задуме і моўным афармленні; замацоўваць уменне дапасоўваць прыметнікі і дзеясловы да назоўнікаў; замацоўваць у слоўніку назвы прымет вясны; развiваць пазнавальныя і моўныя здольнасці; выхоўваць станоўчыя каштоўнасныя адносіны дзяцей да беларускай мовы.

**Матэрыял і абсталяванне:**карткі “Правілы паводзін у лесе”, мяч, сонейка і хмарка (па колькасці дзяцей), малюнкі з выявамі прыродных з’яваў розных сезонаў, вучэбны наглядны дапаможнік “Родная мова” (ліст 55), рабочыя сшыткі ВМК “Родная мова” (с. 56-57), каляровыя алоўкі, магнітафон.

**Папярэдняя работа:** пазнаваўчая гутарка “Калі прыходзіць вясна”.

**Ход.**

***Прывітанне***

Рана сонейка прачнулася,

Усміхнулася, пацягнулася,

“Прывітанне” – нам сказала

І ўсім прыемна стала

**Выхавальнік.**Дзеці, сёння я знайшла канверт. Давайце прачытаю, каму адрасавана пісьмо: “Самым разумным, самым добрым дзеткам, якія вельмі дружныя, умеюць думаць і выказваць свае меркаванні”. Напэўна гэта вам.

**Выхавальнік.**А хто нам яго даслаў, вы даведаецеся, калі адгадаеце загадку:

З кветкамі заўжды прыходзіць,

Радасць, песні нам прыносіць.

Па лугах ідзе, лясамі…

Хто яна? Пазнайце самі.

**Дзеці.** Вясна.

**Выхавальнік.**Так, гэта вясна. Пра яе мы сягодня і будзем гаварыць. *(Чытае пісьмо)*

“Я доўга ішла да вас і заблудзілася ў лесе. Выратуйце мяне, калі ласка!”

**Выхавальнік.**Вы згодны дапамагчы вясне? Шукаць яе будзем вось па такім маршруце *(вывешваецца на дошку схема маршрута)*

**Выхавальнік.**Перш чым адправіцца ў лес, давайце ўспомнім правілы паводзін у лесе. *(Дзеці разглядаюць карткі з выявамі правілаў паводзін у лесе і тлумачаць іх змест і значэнне)*

**Выхавальнік.**Дзеці, скажыце, калі ласка, на якую палянку мы адправімся ў першую чаргу? Якую яна мае форму? Якога яна колеру? Так, жоўтага. *(Дзеці шукаюць палянку, абазначаную жоўтым колерам.)*

**Выхавальнік.**Вось мы і прыйшлі. Станьце ў круг. Для таго, каб знайсці вясну, мы павінны ўспомніць, што мы ведаем аб вясне.

Выхавальнік перадае па кругу сонейка, дзеці расказваюць пра прыметы вясны: на вуліцы стала цяплей, павялічыўся дзень, стала больш сонечных дней, з’явілася зялёная трава, прылятаюць з цёплых краін птушкі, з’яўляюцца першыя веснавыя кветкі.

**Выхавальнік.**Вось мы і справіліся з першым заданнем. Прымацуем наша сонейка над жоўтай палянкай *(прымацоўваюць над выявай жоўтай палянкі).*

**Выхавальнік.**Ідзём далей.Якую мае форму наступная палянка? Якога яна колеру?

**Дыдактычная гульня “Закончыце сказы” (**з мячом)

Неба вясной якое? … *(неба вясной блакітнае*)

Трава вясной якая? …

Лісце на дрэвах вясной якое?

Сонейка вясной што робіць?...

Ледзяшы вясной што робяць?

Птушкі вясной што робяць?

Кветкі вясной што робяць?

Жывёлы вясной што робяць?

**Выхавальнік.**Малайцы. Скажыце, калі ласка, на палянку якога колеру мы з вамі адправімся цяпер? Так, чырвонага. Якой яна формы?

**Выхавальнік.** Каб выратаваць вясну, нам неабходна выбраць карткі, якія маюць адносіны да вясны (*шпакоўня, лядзяш, кветкі, птушка, праталіны, “коцікі”, жук)*. *Дзеці тлумачаць, чаму яны выбралі тую ці іншую картку.*

**Выхавальнік.**Вось мы і выканалі заданне.  А вось і сама Вясна. Мы яе выратавалі. *(З’яўляецца “Вясна” і прапануе пагуляць)*

**Беларуская гульня “Міхасік”**

Мэта: садзейнічаць развіццю хуткасці, спрыту.

Апісанне гульні:   крэслы расстаўляюцца па крузе, вакол іх становяцца

гульцы. Адзін з гуляючых гаворыць такія словы:

*Ты, Міхаська, не зявай!*

*Лапаточкі абувай, абувай!*

Правілы гульні: гучыць беларуская народная мелодыя, гульцы, танцуючы рухаюцца па крузе. Як толькі музыка заканчваецца, усе спыняюцца і стараюцца як мага хутчэй “абуць лапці” – заняць свабоднае крэсла. Гулец, які застаўся без “лапцяў”, выбывае з гульні.

Пасля гэтага забіраецца яшчэ адно крэсла, і гульня працягваецца да той

пары, пакуль у крузе не застанецца адзін гулец. Ён лічыцца пераможцам.

**Выхавальнік.** Дзеці, вясна нам прапануе выканаць яшчэ адно яе заданне. Але спачатку давайце скажам, хто радуецца веснавому сонейку.

**Пальчыкавая гімнастыка “Радуюцца дарослыя і дзеці”**

*(Выкананне рухаў па ўзоры: на кожны радок дзеці загінаюць палец, апошні радок — сціскаць і расціскаць кулак).*  
Хто радуецца веснавому сонейку?  
Радуецца дзядуля,  
Радуецца бабуля,  
Радуецца матуля,  
Радуецца татачка,  
Вельмі радуюся я.  
Рада сонцу ўся сям’я!

**Праца ў рабочых сшытках (с. 56-57 ВМК “Родная мова”)**

* Намалюйце сонейка ў пустых клетках.
* Абвядзіце малюнкі, на якіх правільна намалявана паслядоўнасць вясновых з’яў.
* Запоўніце пустыя клеткі, знайдзіце заканамернасці ў вясновых прыметах.

**Выхавальнік.** Што вам сёння запомнілася? Якое заданне для вас было самым цікавым? Што выклікала цяжкасці? Чаму? Калі вам занятак спадабаўся, то пакажыце сонейка, калі нешта было незразумелым, то пакажыце хмарку.